Smerter i visdomstænderne kan opstå af mange årsager. Hvis tanden bryder uheldigt frem ved at ligge horisontalt med retning væk fra-  eller mod af nabotanden eller lignende, kan det potentielt skabe problemer. Hvis en visdomstand bryder forkert frem kan det fremme trangstilling eller påføre skade på nabotænder-, kæbeknoglen eller nerverne. Derudover kan visdomstænder, som bryder frem i retning mod nabotanden medfører forøget risiko for caries i nabotanden, da madrester, bakterier og plak let kan sætte sig fast her.
Generelt skal visdomstænder fjernes, hvis et af følgende problemer er til stede:
Hvis visdomstanden er svær at holde ren, og der hyppigt ses betændelse og hævelse af tandkødet.
Hvis der er hul i visdomstanden eller nabotanden.
Hvis der er fordybet tandkødslomme mellem visdomstanden og nabotanden.
Hvis visdomstanden ligger nede i kæben og ’gnaver’ på nabotanden.
Hvis der er en cyste omkring visdomstandens krone. Hvis en visdomstand er fuldt frembrudt, kan den trækkes ud som andre tænder.
Er tanden kun delvist eller slet ikke frembrudt, er det nødvendigt at foretage en operation for at få den ud.
Læs mere om akut fjernelse af visdomstænder her.